Tänavune hea saak katab küll Eesti toiduvilja vajaduse, kuid teraviljahinnad on tõusuteel ja ka leib-sai lähevad märgatavalt kallimaks.    Leiva ja saia tootmine on Eestis viimase veerandsajandi jooksul vähenenud üle kahe ja poole korra ehk 189-lt tonnilt 72-le, kirjutab Maaleht.    Vene ajal läks kolmandik leivast loomasöödaks, selgitab Eesti Leivaliidu tegevdirektor Arnold Kimber. 12kopikasi niinimetatud seakeekse osteti lehmadele, sest jõusööt oli kallis.    Vahepealsetel aastatel on nii inimeste kui ka pudulojuste toidulaud mitmekesisemaks muutunud. Rukkileiva tarbimine on viimasel kümnendil langenud vähemaks kui 100 grammi päevas inimese kohta, kuigi toitumisteadlased peavad soovitatavaks vähemalt 200 g. Kui vorsti ja juustu jaoks on rohkem raha, siis leiba sinna juurde süüakse vähem.    Delfi.ee